জীবনের ঝুঁকি নিয়ে খাদ পার! উত্তরবঙ্গে উদ্ধারকাজে খোদ চিকিৎসক

ওয়েব ডেস্ক: চারদিক জলমগ্ন, ভেসে যাচ্ছে ঘরবাড়ি, মানুষজন, পশুপাখি। এমন অবস্থায় জীবনের ঝুঁকি নিয়ে উদ্ধারকাজে (Rescue Operation) নেমে পড়লেন এক চিকিৎসক (Doctor)। প্রাণ হাতে নিয়ে দড়িতে ঝুলে পাহাড়ি খাদ পেরিয়ে দুর্গতদের কাছে পৌঁছলেন তিনি। ভয়াবহ ভূমিধস ও বন্যায় (Flood And Landslide In North Bengal) বিচ্ছিন্ন নাগরাকাটার বামনডাঙ্গা অঞ্চলে ভগবানের দূতের মতো চিকিৎসা পরিষেবা পৌঁছে দিলেন সেখানের বিএমওএইচ ডাঃ ইরফান মোল্লা (Dr. Irfan Molla)। ডাক্তারবাবুর এই দুঃসাহসী কাজের ভিডিও সোশ্যাল মিডিয়ায় ভাইরাল (Viral Video) হতেই প্রশংসায় পঞ্চমুখ নেটিজেনরা।

দু’দিন আগে প্রবল বর্ষণে ভয়াবহ বন্যার কবলে পড়ে উত্তরবঙ্গের একাধিক জেলা। পাহাড়ি এলাকায় নেমে আসে ধস। এর ফুলে নাগরাকাটা এলাকার সংযোগ সড়ক সম্পূর্ণ ভেঙে পড়ে। বিচ্ছিন্ন হয়ে পড়ে এলাকার মানুষজন। এমন পরিস্থিতিতে সেখানে আটকে পড়া মানুষদের উদ্ধার করতে ‘জিপলাইন’ পদ্ধতিতে দড়িতে ঝুলে খাদ পেরিয়ে দুর্গতদের কাছে পৌঁছতে শুরু করেন উদ্ধারকারীরা। তাঁদের সঙ্গে কোমর বেঁধে সেই কাজে লেগে পড়েন ডাঃ মোল্লাও।

আরও পড়ুন: দুর্যোগের পর তিন দিন পার, এখন কী পরিস্থিতি উত্তরবঙ্গের?

সোশ্যাল মিডিয়ায় ভাইরাল হওয়া একটি ভিডিওতে দেখা যাচ্ছে, দড়িতে ঝুলে খাদের এক প্রান্ত থেকে অপর প্রান্তে পৌঁছে যাচ্ছেন এই চিকিৎসক। নিরাপদে খাদ পেরিয়ে আহতদের চিকিৎসা শুরু করেন এই সাহসী ডাক্তারবাবু। ভিডিওটির সঙ্গে লেখা ছিল— “সব নায়ক সেজেগুজে আসে না। কেউ কেউ মানবতার তাগিদে দড়ি বেয়ে এভাবে জীবনের ঝুঁকি নিয়েও উদ্ধার করেন।”

দেখুন সেই ভিডিও

All Heroes don’t wear capes…

True Heroes are those that help people in the darkest of times. One such Hero was spotted swinging by a rope amidst the landslide affected North Bengal…

The incident took place in Nagrakata.
The person swinging by a rope over a gorge is 𝐃𝐫.… pic.twitter.com/SWLqgazHhO

— 𝐑𝐢𝐣𝐮 𝐃𝐮𝐭𝐭𝐚 (@DrRijuDutta_TMC) October 7, 2025

উল্লেখ্য, উত্তরবঙ্গের একাধিক জেলায় টানা প্রবল বৃষ্টিতে ভূমিধস ও বন্যায় এখন পর্যন্ত অন্তত ২৮ জনের মৃত্যু হয়েছে। সবচেয়ে ক্ষতিগ্রস্ত অঞ্চলগুলির মধ্যে রয়েছে দার্জিলিং, মিরিক, সুখিয়াপোখরি ও জোড়বাংলো। রাজ্যের মুখ্যমন্ত্রী মমতা বন্দ্যোপাধ্যায় নিজে দুর্গত এলাকা পরিদর্শন করেন এবং মৃতদের পরিবারকে ৫ লক্ষ টাকা করে আর্থিক সহায়তা এবং প্রত্যেক পরিবার থেকে একজনকে হোমগার্ড পদে চাকরির ঘোষণা করেন।